**«Detroit City»** er en amerikansk sang, skrevet av Danny Dill og Mel Tillis. Den ble gjort berømt av countrysangeren Bobby Bare. Han spilte inn sangen 18. april 1963 i Nashville, Tennessee. Den ble utgitt på singlen RCA Victor 47-8183 i mai 1963. Sangen — noen ganger kjent som «I Wanna Go Home» (fra refrengets åpningslinje) — var Bares første Top 10-hit på Billboard Hot Country Singles-listen den sommeren og ble en countrymusikkstandard.

Om sangen
---------

Før Bares suksess med «Detroit City» ble versjonen til countrysangeren Billy Grammer utgitt på singlen Decca 31449. Hans versjon var kjent som «I Wanna Go Home». 

Sangen er en arbeidsmanns klage og *«med sin melodi som påminner om «Sloop John B» beskriver den fremmedgjøringen som føltes blant mange landsens sydstatsfolk i de midtre nordstatene»*, skrev countrymusikkhistoriker Bill Malone. *«Her låner Bares ærlige og klagende tolkning ut stor troverdighet til denne sørgmodige sangen»*. Bares versjon inneholder også en resitasjon etter halvparten av andre vers.

Sangens høyde i popularitet sommeren 1963 kom i en tid da Tillis fremdeles opplevde mesteparten av sin suksess som låtskriver. Han hadde tidligere skrevet hits for Webb Pierce, Brenda Lee, Stonewall Jackson og andre, men dette var én av hans første større hits som låtskriver utenom disse artistene. 

Sangen ga Bobby Bare en Grammy for the Best Country & Western Recording i 1963.

I 1967 gjorde Tom Jones en coverversjon av sangen. Den ble utgitt på singlen Decca F.22555. Musikalsk leder var Charles Blackwell. Produsent var Peter Sullivan.

Gunnar Wiklund spilte inn sangen på svensk med tittelen, «Nu reser jag hem».

Norsk versjon
-------------

Lasse Hovd har skrevet en norsk tekst. Den norske tittelen er «Nå reiser jeg hjem».

### Innspilling

* Jan Hørtun. Utgitt på singlen Troll TR 119. Produsenter var Jørg-Fr. Ellertsen og Ivar Thorstensen.

Listeplasseringer
-----------------

| Artist | Tittel | Liste | Høyeste  plassering | Uker på listen | Dato for listeplassering |
| --- | --- | --- | --- | --- | --- |
| Billy Grammer | «I Wanna Go Home» | USAs flagg Billboard Hot Country Singles-listen | 18 |  | 1963 |
| Bobby Bare | «Detoit City» | Norges flagg VG-lista | # 1 | 22 (# 1 i 3 uker) | 1963 |
| Bobby Bare | «Detroit City» | USAs flagg Billboard Hot 100-listen | # 16 |  | 1963 |
| Bobby Bare | «Detroit City» | USAs flagg Billboard Adult Contemporary-listen | # 4 |  | 1963 |
| Bobby Bare | «Detroit City» | USAs flagg Billboard Hot Country Singles-listen | # 6 | 18 | 1963 |
| Tom Jones | «Detroit City» | Nederlands flagg Nederland | # 5 | 8 (# 5 i 2 uker) | 11. mars 1967 |
| Tom Jones | «Detroit City» | Storbritannias flagg Storbritannia | # 8 | 10 | 18. februar 1967 |
| Tom Jones | «Detroit City» | USAs flagg Billboard Hot 100-listen | # 27 |  | 1967 |
| Tom Jones | «Detroit City» | Østerrikes flagg Østerrike | # 14 | 8 | 15. mai 1967 |

Referanser
----------

1. ↑  Malone, Bill: *Classic Country Music: A Smithsonian Collection*(hefte som var inkludert i 4-platers settet, *Classic Country Music: A Smithsonian Collection* (Smithsonian Institution, 1990]).
2. ↑  Bobby Bare's Grammy history
3. ↑  Chart Stats - Tom Jones - Detroit City
4. 1 2 3  Bobby Bare's Billboard chart history Billboard

### Kilder

* Whitburn, Joel (2006): *Top Country Songs: 1944-2005*
* Whitburn, Joel (2007): *Top Pop Singles: 1955-2006*


|  |  |  |
| --- | --- | --- |
| Forrige mottaker:«Gi meg en cowboy til mann» med Wenche Myhre | **Nummer 1 på VG-lista**(Uke 48–50 1963) | Neste mottaker:«Don't Talk to Him» med Cliff Richard |